पावलले उल्लेख गरेको “दुष्ट मानिस”-ले लाजै पचाएर अवैध यौनसम्बन्ध राखेका थिए जस्तो देखिन्छ। अनि मण्डलीका अरू सदस्यहरूले त्यस मानिसको आचरणलाई हल्कासित लिन थालिसकेका थिए। (१ कोरि. ५:१, २) त्यस्तो गम्भीर किसिमको पापलाई बेवास्ता गरिंदा के हुन सक्थ्यो? कोरिन्थका मानिसहरूका लागि अवैध यौनसम्बन्ध राख्नु सामान्य कुरा थियो। त्यसैले त्यहाँका ख्रीष्टियनहरू पनि अवैध यौनसम्बन्धमा फस्न सक्थे। जानाजानी गरिएको पापलाई सहेर बस्ने हो भने यहोवाको स्तरलाई बेवास्ता गर्ने झुकाव बढ्दै जान सक्छ। (उप. ८:११) त्यसको साथै, पश्‍चात्ताप नगर्ने मानिसहरू “पानीमुनि लुकेका चट्टानहरू”-जस्ता हुन सक्छन्‌ र तिनीहरूको कारण मण्डलीका अरू सदस्यहरूको विश्वासको जहाज डुब्न सक्छ।—यहू. ४, १२.
